
личеникі тпгтзг 

Кондак 1 

Избранный от Бога и к лику 
святых сопричтенный, святый 
мучениче Трифоне! Молися о нас, 
грешных, Владыце Христу и по¬ 
могай нам побеждати мир, плоть 
и диавола, многообразно вою- 
ющия на ны, якоже победил еси их 

благодатию и силою возлюблен¬ 
наго тобою Христа, да, избавль- 
шеся от врагов наших видимых и 
невидимых, благодарственно воз- ® 
зовем ти: Радуйся, Трифоне, ско¬ 
рый помощниче всем, с верою и іа 
любовию к тебе притекающим! 

Икос 1 


Образу благочестия родите¬ 
лей твоих подражая, христиан- 
ския нравы от лет малых приял 
еси, святый мучениче, и мал сый 
лёты, стар же разумом, воистину 
христианин совершен явился еси. 
Мы же, воспоминающе доброде¬ 
тельное житие твое, восхваляем 
тя сице: Радуйся, добронравных 

родителей благочестивый сыне; 
радуйся, великое их утешение. 
Радуйся, Ангела твоего Храни¬ 
теля непрестанное веселие; ра¬ 
дуйся, от юности твоея всего се¬ 
бе Богу предавый. Радуйся, от 
юности Христа возлюбивый; 
радуйся, от малых лет благодать 
Божию обильно стяжавый. Ра¬ 
дуйся, душу свою непорочну яви- 
вый; радуйся, себе самаго в храм 
Духа Святаго уготовавый. Ра¬ 
дуйся, отроком образ жития свя¬ 
таго показавый; радуйся, бла¬ 
гочестием твоим верныя воз- 
веселяяй. Радуйся, от малых лет 
за вся сия Богом возлюблен¬ 
ный. Радуйся, Трифоне, скорый 

помощниче всем, с верою и лю- 
бовию к тебе притекающим. 

Кондак 2 

Видя Господь, яко волею по 
стези благочестия, в немже от ро¬ 
дителей твоих наставлен был еси, 
течеши, и яко воистинну любиши 
Бога, сотвори тя в жилище Свята¬ 
го Духа от лет малых и отверзе 
уста твоя пети Ему: Аллилуиа. 

Икос 2 

Силу веры твоея показуя, Вла¬ 
дыка Христос дарова тебе, свя¬ 
тый мучениче, еще отроку бывшу, 
дар чудотворений, сего ради во¬ 
пием ти: Радуйся, от малых лет | 
совершенную любовь к Богу по- | 

казавый; радуйся, заповедей Его 

угодивый. Радуйся, дар исцеле- 

дар той на пользу ближним иж- 

дивающий. Радуйся, многораз¬ 

личныя болезни исцеляющий; 

радуйся, в недузех облегчение да¬ 

й; 

;!: 

целения сия во славу Божию со¬ 

|| 

1 

*>: 

вершающий. Радуйся, теми ис¬ 

ІІ 

й 1 : 

г 

§ 

тину веры православныя пока- ; 

I! 

5 


7 



















ац 




Ж 


зующий; радуйся, теми нас к сла¬ 
вословию Бога возбуждающий. 
Радуйся, Трифоне, скорый по- 
мощниче всем, с верою и любо- 
вию к тебе притекающим. 

Кондак 3 

Верою и любовию стяжал еси 
от Бога власть изгоняти духи не¬ 
чистыя, мучащия человеки и 
претящия им воспевати Богу: 
Аллилуиа. 

Икос 3 

Видя дарованную ти, святый 
мучениче, силу Божию, вспять 
бежаша демони, имиже одержи- 
ми бяху бесноватии людие. Видя- 
ищи же сия, воспеваху ти сице: | 


* 


8 















\ц 



1 
; й 

ч 

Радуйся, от Бога власть на нечис- 

девица. Видящии сия дивляхуся 
и глаголаху: Радуйся, Трифоне, 
еще далече сущий в бегство ди- 
авола обративый; радуйся, яко 
диавол безсилие свое пред то- ® 
бою исповеда. Радуйся, моля¬ 
щимся тебе скорый помощни- 
че; радуйся, недугов силою Бо- 
жиею целителю. Радуйся, ос¬ 
тавленных врачами на свои 
руце приемлющий; радуйся, пе¬ 
чали на радость пременяющий. 
Радуйся, печальным утешение 
и скорбящим радование посы¬ 
лающий. Радуйся, Трифоне, 
скорый помощниче всем, с ве¬ 
рою и любовию к тебе прите¬ 
кающим. 


























Кондак 5 

Видеша вернии, иже в Риме, чу¬ 
до, пришествием твоим бывшее, 
укрепишася в вере своей и воспе¬ 
та Богу, победившему адскаго 
змия и дарующему верующим в 
Него таковую силу: Аллилуиа. 

Икос 5 

Уверения ища, тебе пришед- 
шу в Рим, святый Трифон, яко 
ты еси той, егоже убояся демон, 
моли тя император Гордиан, да 
явиши и ему и синклиту его, и 
людем в чувственнем виде диа- 
вола, и не отреклся еси, но, воз¬ 
ложив на ся пост, помолися Гос¬ 
поду дний шесть. В день же сед- 

|;| мый, пришедшим царю, синклй- || 

ту и людем, возопил еси: «Тебе " 
глаголю, душе нечистый, во имя 
Господа моего Иисуса Христа 
явися семо и покажи свой демон¬ 
ский образ зде сущим, и безсилие 
свое исповеждь...». И бысть та¬ 
ко. И зряху вси безобразие де¬ 
монское и дивляхуся вере свята¬ 
го, вопиюще: Радуйся, Трифоне, 
егоже демони ослушатися не мо¬ 
гут; радуйся, Трифоне, по егоже 
велению дуси нечистии в теле- 
снем виде являются. Радуйся, 
Трифоне, силою Божиею пове- 
йі левый диаволу исповедати, яко 
на христианы, иже святую пра¬ 
вославную и апостольскую веру 

содержат, власти не имать; ра- 
дуйся, Трифоне, емуже возвеще¬ 
но бысть, яко демони власть 
имут мучити токмо тех, иже сво¬ 
им похотем греховным следуют 
и дела, угодная диаволу, творят. 
Радуйся, Трифоне, яко научил 
еси нас бегати языческаго нечес¬ 
тия; радуйся, Трифоне, яко на- 
учаеши всех бегати всякаго гре¬ 
ха, в добродетелех же подвизати- 
ся. Радуйся, веру православную 
твердо содержати наставляяй 
нас; радуйся, хотящим благо¬ 
честно жити помогаяй. Радуйся, 
Трифоне, скорый помощниче 
всем, с верою и любовию к тебе 
притекающим. 

Кондак 6 


Икос 6 


Видевше, како младо отроча 
повелевает властно духовом зло¬ 
бы поднебесной, убояхуся мнози, 
и слышаще от демона и видяще 
воочию, якову силу имать вера 
Христова, обратишася к Богу: 
нечестие же и прочая заблужде¬ 
ния своя отложше, крестишася и 


усты своими от сердца чиста 


благодарственно воспета Богу 
песнь: Аллилуиа. 

Благодаряще тя, царь вложи в 
руце твои, мучениче, дары и зла¬ 
то, ты же, Христа Бога приобре- 
вый, ни во чтоже вменил еси вся, 

вечное. Мы же, научаемии тобою 

Радуйся, Трифоне, душу свою 

чужду сребролюбия показавый; 

радуйся, милосердие души твоея 

выну являяй. Радуйся, нищих пи¬ 

татель бывый; радуйся, неиму¬ 

дуйся, заповедь Христа «Прося- 

щему у тебе дай» исполнивый; ра¬ 


дуйся, и нас исполняти заповеди | 
Божии научивый. Радуйся, якоже 
шествием в Рим и возвращением $ 
своим в Компсаду многих утеши- | 
вый, ободривый и возвеселивый; | 
радуйся, показавый нам образ, ка- 
ко богатством гибнущим на земли 
негиблющее богатство на Небеси 
собирати. Радуйся, ближним слу¬ 
жите нас научающий; радуйся, 
ближних любите нас наставля¬ 
ющий. Радуйся, образ жития пра¬ 
веднаго нам показующий; радуй- 
ся, яко правило веры в Бога, на- | 
дежды на Него, любве к Нему и | 
ближним и прочих христианских 
добродетелей яви нам собою. | 

Радуйся, Трифоне, скорый по¬ 
мощнике всем, с верою и любо- 
вию к тебе притекающим. 

Кондак 7 


І! 


Взыде на престол римский не¬ 
честивый царь Дёкий, и пролился 
по вселенней кровь христианская. 
Приближися время, егда и тебе, 
святый мучениче, суди Господь 
подъяти страдания, да кровию и 
мученичеством своим запечатле¬ 
вши веру и великую свою любовь 
к Богу и тем до конца низлбжиши 
сопротивныя силы и наставиши 
многих, да грядут на мучения, ра¬ 
ду ющеся, якоже и ты, страсто- 
терпче, и поюще Богу: Аллилуиа. 

Икос 7 

Яко укрытися не может град 
верху горы стояй, тако и тебе, 
святый мучениче, гонению от Де- 
кия царя на христиан бывшу, не¬ 
возможно бысть укрытися от му¬ 
чителей, ибо ты, яве без страха 
Христа всем исповедав, силою 
слова обращение многих ко 
Христу устроил и многия в неду- 
зех именем Его исцелил еси. Уве- 
девше же о тебе, святый Трифо¬ 
не, игёмон Аквилин, взя тя и пред 
судищем постави, ты же вся гря¬ 
дущая на тя в руце Бога твоего 
предал еси, радуяся яко и тя спо- ѵ 
доби Господь быти общника і| 
страданий его, и вернии, видяще I 

ревность твою по Бозе, вопияху 

са : 

І\ 

ти: Радуйся, Трифоне, ко спасе- 

• Г 

нию многих приведый; радуйся, 

|| 

Ж 

■ .$і- 

многих от зловерия к вере истин- 

Іі 

ней, православней обративый. 

Радуйся, чудесы твоими, силою 

%\ 

Божиею содеянными, в вере, ими 

восприятой, их утвердивый; ра- 

дуйся, яко действенная вера твоя 

ц 

е>: 

ф‘ 

в Бога выну всем по всей вселен- 

с)* 

Ы: 

ней явися. Радуйся, безмездный 

$ : 

врачу, силою Божиею, якоже 

1 

древле, такожде и ныне всякую 

11 

болезнь скоро врачующий; ра¬ 

дуйся, надеждо оставленных вра¬ 

<?: 

<; • 

|1 

чами. Радуйся, скорое утешение 

д': 

# 

болящих, на тебя надеясь, с мо¬ 

ІІ 

литвою прибегающих; радуйся. 

небоязненно проповедавый Хри¬ 
стову веру. Радуйся, от неверных 
за проповедь Христа Бога на му¬ 
чение ятый; радуйся, не устраши- 
выйся грядущаго мучения. Радуй¬ 
ся, научающий нас не боятися 
человеческих прещений; радуйся, 
во всем на Бога упование возло- 
живый. Радуйся, Трифоне, ско¬ 
рый помощниче всем, с верою и 
любовию к тебе притекающим. 

Кондак 8 


•*Э 


Услышав, яко ищут тя воини, 
не утаился еси от них, мучениче, 
ни в горах, ни в пустынех, но, ог- -э 
радився молитвою и крестом 
дерзновенно себе предал еси в 




_ СІ 

.••••■ л л . ^.<Ѵ, . . м 


Ш 


22 





















ж 


: 


руце мучителен и с радостию ве¬ 
ликою стопы твоя направил в 
Никею, да возвестиши всем веру 
истинную и наставиши пети 
Богу: Аллилуиа. 

Икос 8 


I 

А 

I 

мыслом Божиим бывают. По ■! 


вере же — христианин есмь, 
Христос же есть и моя сила, и 
моя крепость, и слава, и радость 

Егда вопроси тя игемон на су- ^ 
дилище: «Кто еси, кая судьба 
твоя, и како веруеши?» ты, не 
обинуяся, отвещал еси ему сице: 
«Трифон имя мое; отечество — 
Компсада; судьбы же несть у 
нас, зане веруем, яко вся Про- 

моя». Сие исповедание твое 

слышаще, ублажаем тя, святый 

Трифоне, сице: Радуйся, непра- 

ведному судилищу дерзновенно 

■ л; 

; г 

представый; радуйся, верующих 

: й'; 

в Промысл Божий укрепляяй. 

Радуйся, люди, живот свой судъ- 

бе вверяющия, посрамляяй; ра- 

•Ф* 

■ і*. • 

:3: 

дуйся, научаяй нас во всем упо¬ 

вание наше на Бога возлагати. 

Радуйся, выну себе быти служи¬ 

теля Христова исповедуяй; ра¬ 
дуйся, исповеданием тем весе¬ 

: л: 

лие верным даруяй. Радуйся, со- 

борища нечестивых исповеда¬ 

нием святым отлучивыйся; 

радуйся, грядущих мучений за 

нечестивых исповедание истин- 

наго Бога не устрашивыйся. Ра¬ 
дуйся, истину единую, Божест¬ 
венную возлюбивый; радуйся, 
лжи и отца ея, диавола, отвер- 
гийся. Радуйся, Христа своим 
упованием именуяй; радуйся, 
Его своею крепостию нари- 
цаяй. Радуйся, Трифоне, ско¬ 
рый помощниче всем, с верою и 
любовию к тебе притекающим. 

Кондак 9 


Слышавше твое исповеда- 
ние, ярости исполнишася нечес- 


тивии и прещаху ти ранами и 
<?>■ мучением. Ты же, мучениче 
йі Трифоне, подъятие страданий 
за Христа веселием почитая, 

взывал еси немолчно Богу 
песнь: Аллилуиа. 

Икос 9 

Ветия многовещанный Акви- 
лин, видя, яко ты не убоялся 
еси прещений лютых, яко овча 
кроткое явися, ища прельстити 
тя словесы ласкательными, но, 
ничтоже успевая, паки в волка 
лютаго обращься, усугубляше 
прещения своя. Ты же тверд и 
непоколебим пребыл еси бла- 
годатию Божиею, воздвизая 
верных возглашати тебе сице- 
вая: Радуйся, прещений лютых 
не убоявыйся; радуйся, смерти 
телесной не устрашивыйся. Ра- 

дуйся, душу свою за веру право¬ 
славную положити не отрек¬ 
шийся; радуйся, разум совер¬ 
шенный в том положивый, да 
сохраниши веру истинную во 
Единаго Бога. Радуйся, не к 
земней, но к Небесней мудрос¬ 
ти устремивыйся; радуйся, иге¬ 
мону, врагу твоему, спасения 
желавый. Радуйся, к познанию 
истиннаго Бога привести мучи¬ 
теля твоего тщавшийся; радуй¬ 
ся, проповедниче Христов слад¬ 
когласный. Радуйся, христиани¬ 
не, Христом возлюбленный; 
радуйся, волею на страдания 
шедый. Радуйся, мучений тех за 
Христа, яко сокровища, хоте- 

выи; радуйся, во время мучении 
лютых Божественным светом 
осиянный. Радуйся, Трифоне, 
скорый помощниче всем, с ве- “ э 
рою и любовию к тебе прите¬ 
кающим. 

Кондак 10 


Я 


Услышав тя глаголавша, яко не 
исповедующих истинныя, право¬ 
славныя веры жребий есть огнь 
неугасимый, зело разгневася Ак- 
вилин и повел е тя, святый Трифо¬ 
не, повесив, бити; ты же, в повеле¬ 
нии сем услышав Господень глас, 
призывавший тя на страдальче¬ 
ский подвиг, возопил еси Богу: 
Аллилуиа. ||| 

Икос 10 

Яко свеща огнем возгарает- 

ся, тако душа твоя, святый Три- 

: $: 

фоне, возгореся любовию к 

•4г 

возлюбившему тя Богу, и, ус- 

ч; 

: д : 

ф 

лышав повеление игемона, еже 

.■(?: 

ф 

на тя, сам совлекл еси ризы 

ф 

твоя и тело твое предал еси в 

.<? ■ 

руце мучителей, да сотворят 

■%} 

вся, яже повеле игемон. Зряще 

ф 

таковую ревность твою по Бо¬ 

•ф; 

зе, вси вернии глаголаху: Ра¬ 

I 1 

дуйся, с веселием уготовавый 


себе к приятию ран за Христа; 

ІІ! 

радуйся, риз своих совлекийся 

:|і 

ради обнаженнаго некогда за 

грехи наши Искупителя. Радуй- 

$ 

и 

ін 


т 

























■ ■'•<• • '•••."' •'••*,- '■•• :■•■ '■*•• • '**•.• •'\» 


ся, добровольно в руце мучите¬ 
лей себе предавый, Христу под¬ 
ражая; радуйся от них связанный 
и повешенный на мучение. Ра¬ 
дуйся, приявый за Христа лютая 
ударения; радуйся, три часа тер- 
певый нещадное биение. Радуй¬ 
ся, мучиму бывшу, ни единаго 
стенания и ни единаго гласа ис- 
пустивый; радуйся, биения, узы, 
раны, опаления и иныя много¬ 
различныя страдания претерпе- 
вый. Радуйся, в молчании при¬ 
явый ударения, от них же ранами 
изъязвися тело твое; радуйся, 
страданием своим силу Божию 
прославивый. Радуйся, терпением 
своим мучителей посрамивый; 

радуйся, подвигом своим христи- 
ан возвеселивый. Радуйся, Три¬ 
фоне, скорый помощниче всем, с 
верою и любовию к тебе прите¬ 
кающим. 

Кондак 11 

Видеша терпение и подвиг 
твой, святый Трифоне, еще же и 
адамантову крепость твою, и 
прославиша предстоящий людие 
Подвигоположника Христа Бога 
песнию: Аллилуиа. 

Икос 11 

Яко стену тверду и непоко- 
лебиму виде тя нечестивый су¬ 
дия, обаче не прослави Бога, 
даровавшаго тебе крепость 

сию, но паче тщашеся склонити 
тя и лестию и страхом смерти, 
да принесеніи жертву бесовом. 
Ты же, святый мучениче, испо¬ 
ведав во ушию всех веру Хрис¬ 
тову, обличил еси безумие го¬ 
нителей и показал еси мудрость 
тех, иже во Христа веруют; 
игемон же, измышляя на тя 
иная мучения, повеле тя со 
столпа сняти и, привязав к ко¬ 
ню своему, влече за собою. Мы 
же потщимся прославити стра¬ 
дания твоя: Радуйся, уязвлен¬ 
ный телом и за конем быстро ;§ 
влекомый; радуйся, хлад зим- | 
ний претерпевый. Радуйся, на- | 
учаяй нас в скорбех земных ум | 

свой к Богу устремляти; радуй¬ 
ся, наставляяй в мире сем хлад¬ 
ном согреватися любовию, яже 
к Богу. Радуйся, делом нам по- 
казуяй, како подобает ни во 
чтоже вменяти скоропреходя- 
щия на земле страдания; радуй¬ 
ся, любве и милосердия ко всем 
людем исполненный. Радуйся, 
ради любве тоя за враги своя 
молитвы Богу возносивый; ра¬ 
дуйся паки в темницу ввержен- 
ный и в заточении лютом том¬ 
ление, муку и болезни претер- 
певый. Радуйся, ясно явля¬ 
ющий, яко лютейшая страдания 
земная ничтоже суть, аще к Бо¬ 
гу прибегают людие и Бога 

ради терпят скорби и раны; ра¬ 
дуйся, на усекновение главы 
твоея радостно шедый и пред 
усекновением тем в руце Бога 
твоего, Егоже ради вся лютая 
подъял еси, душу свою святую 
предавый. Радуйся, прежде 
усекновения моливыйся о вся¬ 
ком, иже воспоминати тя и в 
память твою святыя жертвы 
приносити будет, да услышит 
его Господь и всякое прошение 
его исполнит; радуйся, по успе¬ 
нии твоем в видении повелевый 
погребстй тя во отечествии 
твоем, научая тем и нас свое || 
отечество любити. Радуйся, ш 
р: Трифоне, скорый помощниче | 

всем, с верою и любовию к те¬ 
бе притекающим. 

Кондак 12 


Не токмо на земли, святый му- 
чениче, был еси помощник и за¬ 
ступник всем, твоея помощи тре¬ 
бующим, но и по смерти не пре- 
стаеши избавляти от бед к тебе с 
верою и любовию притекающих, 
якоже избавил еси царского гне¬ 
ва болярина Трифона, егда внеза- 
пу явился ему на коне и дал еси 
ему отлетевшаго царскаго соко¬ 
ла. Оный же Трифон сокольник 
на месте сем, идеже ему от тебе 
помощь явися, во благодарение 
тебе за избавление свое воздвиже 1 

святый храм во имя твое, мучени- 
че Трифоне. Мы же благодеяния, 
от тебе бывшая, воспоминающе, 
возносим благодарственную Богу 
песнь: Аллилуиа. 

Икос 12 

Поюще твоя многоразличная 
чудеса, твою дивную и скорую 
помощь, яко никогоже усердно 
прибегающаго к тебе с верою, 
любовию и упованием никогда- 
же отринул еси, но всех к тебе 
притекающих и пред святою 
иконою твоею смиренно моля¬ 
щихся от внезапных бед и скор¬ 
бей избавлявши, прочее время 
живота их во благо устрояеши, 

недузи врачуеши, печали уто- 
ляеши и комуждо в бедах и 
скорбех к тебе припадающему 
помощь и ослабу даруеши, бла¬ 
годарив восхваляем тя сице: Ра¬ 
дуйся, наша моления и проше¬ 
ния приемляй; радуйся, за ны 
пред Престолом Божиим моля¬ 
щийся. Радуйся, от Бога милос¬ 
ти нам непрестанно просящий; 
радуйся, от нечаянных бед и 
зол непреложное наше избав¬ 
ление. Радуйся, от бед и напас¬ 
тей, движимых на ны грех ради 
наших, скорое прибежище; ра¬ 
дуйся, многия слезы, от скорби 
проливаемыя, изсушивый. Радуй¬ 
ся, многия печали утоливый; 

радуйся, яко никтоже припа- 
дый к святей иконе твоей тощь 
от нея отъиде. Радуйся, всякаго 
притекающаго к тебе под кров 
свой и заступление приемляй; 
радуйся, здравия требующим ^ 
скорое исцеление. Радуйся, ос¬ 
тавленных врачами и ради не- 
исцельных и тяжких недуг сво¬ 
их чающих себе смерти, скорое 
и безмездное врачевание; ра¬ 
дуйся, и ныне, якоже и древле, 
живу ти сущу, неизсякаемый 
источниче неизчетных и много¬ 
образных чудотворений. Радуй¬ 
ся, Трифоне, скорый помощни- 
че всем, с верою и любовию к 
тебе притекающим. 

Кондак 13 


О святый мучениче Трифоне! 
Приими сие малое, обаче от лю¬ 
бящих и благодарных сердец 
приносимое тебе наше моление, 
вознеси ко Господу Богу теплыя 
молитвы твоя за ны, недостой¬ 
ныя: болящия исцели, печаль¬ 
ныя утеши, заблуждшия вразу¬ 
ми, бедствующим помози, и вся 
нам потребная для здравия те- 
леснаго и спасения душевнаго у 
Бога Щедродавца испроси, наи¬ 
паче же избави нас от лукавых 
бесов, да памятуя выну твоя див¬ 
ная о нас заступления, просла- 
т вим Бога, даровавшаго нам тако- 
ваго молитвенника, целителя и 

чудотворца, воспевающе песнь: 
Аллилуиа. 

( Этот кондак читается 
трижды, затем 1-й икос: «Об¬ 
разу благочестия родителей...» 
и 1-й кондак: «Избранный от 
Бога...»). 

Молитва святому мученику 
Трифону 

О святый мучениче Христов 
Трифоне, скорый помощниче и 
всем к тебе прибегающим и мо¬ 
лящимся пред святым твоим об¬ 
разом скоропослушный предста¬ 
телю! Услыши ныне и на всякий 
час моление нас, недостойных 

рабов твоих, почитающих святую 
память твою во всечестнем храме 
сем, и предстательствуй о нас 
пред Господем на всяком месте. 
Ты бо, угодниче Христов, в вели¬ 
ких чудесех возсиявый, источаяй 
цельбы притекающим к тебе с 
верою и сущия в скорбех челове¬ 
ки заступаяй, сам обещался еси 
прежде исхода твоего от жития 
сего тленнаго молитися за ны ко 
Господу и испросил еси у Него 
дар сей: аще кто в какой-либо 
нужде, печали и болезни душев¬ 
ней или телесней призывати нач¬ 
нет святое имя твое, той да избав¬ 
лен будет от всякаго прилога зла- 
го. И якоже ты иногда дщерь 

цареву, в Риме граде от диавола 
мучиму, исцелил еси, сице и нас 
от лютых его козней сохрани во 
вся дни живота нашего, наипаче 
же в день последняго нашего из¬ 
дыхания предстательствуй о нас. 
Буди нам тогда помощник и ско¬ 
рый прогонитель лукавых духов, 
и к Царствию Небесному предво¬ 
дитель. И идеже ты ныне пред- 
стоиши с лики святых у Престола 
Божия, моли Господа, да сподо¬ 
бит и нас причастники быти при- 
сносущнаго веселия и радости, да 
с тобою купно прославляем Отца 
и Сына и Святаго Утешителя Ду¬ 
ха во веки. Аминь. 

ТГИѴШ 

Святой мученик Трифон ро¬ 
дился в одной из областей Малой 
Азии — Фригии, неподалеку от 
города Апамеи в селении Камп- 
сада. 

С юных лет Господь даровал 
ему силу изгнания бесов и исце¬ 
ления различных болезней. 

Однажды жители его родного 
|і села были спасены им от голода: 
|: святой Трифон силой своей мо- 
|: литвы заставил уйти вредных на- 
|І секомых, истреблявших хлебные 
злаки и опустошавших поля. 

Особенно прославился святой 
Трифон изгнанием беса из доче¬ 
ри римского императора Гордиа- 
на (238—244). 

Помогая всем страждущим, он 
требовал только одной платы — 
веры в Иисуса Христа, благода¬ 
тью Которого он исцелял их. 

Когда на царский престол 
вступил император Декий 
(249—251), жестокий гонитель хри¬ 
стиан, эпарху Акилину было доне¬ 
сено, что святой Трифон смело 
























проповедует веру во Христа и 

многих приводит ко Крещению. 

Святой был схвачен и приведен на 

I 

допрос, во время которого он без- 

боязненно исповедал свою веру. 

Его подвергли жестоким истяза- 

ниям: били палками, терзали тело 

железными крючьями, обжигали 

раны огнем, водили по городу, 

вбив в ноги железные гвозди. Все 

пытки святой Трифон мужествен¬ 

$ 

1 

но претерпевал, не издавая ни еди¬ 

ного стона. Наконец, он был 

осужден на усечение мечом. Пе¬ 

ред казнью святой мученик мо¬ 

лился, благодаря Бога, подкрепив¬ 

'■і 

шего его в страданиях, и испросил 

у Господа особую благодать тем, 

кто будет призывать его имя на 

помощь. Прежде, чем воины за- 

|: несли меч над головой святого му- 

ченика, он предал душу свою в ру- 
ки Божии. Это событие произош¬ 
ло в городе Никее в 250 году. Свя¬ 
тое тело мученика христиане 
обвили чистыми пеленами и хоте¬ 
ли предать погребению в городе 
Никее, в которой он пострадал, но 
святой Трифон, в видении, пове¬ 
лел перенести его тело на свою 
родину в селение Кампсаду. Это и 
было исполнено. 

Впоследствии мощи святого 
Трифона были перенесены в 
Константинополь, а затем в Рим. 

Большим почитанием поль¬ 
зуется святой мученик в Рус¬ 
ской Православной Церкви. 

Существует предание, что при 

царе Иоанне Грозном во время 

царской охоты улетел любимый 

царем кречет. Царь приказал со- 

найти улетевшую птицу. Соколъ- 

•*' , 
:й: 
:<2; 

>• 

ник Трифон объехал окрестные 

<■: 
Й! 

;■> 

: г 

■:Ъ 

ками, он остановился под Моск¬ 

вой, в месте, ныне называемом 

Марьина роща, и в изнеможении 

прилег отдохнуть, усердно помо¬ 

лившись перед этим своему свято¬ 

му покровителю — мученику 

Трифону, прося его о помощи. Во 

сне он увидел юношу на белом ко¬ 

кречета, и этот юноша произнес: 

«Возьми пропавшую птицу, поез- 

жай с Богом к царю и ни о чем не 
печалься». Проснувшись, соколь¬ 
ник действительно увидел непода¬ 
леку на сосне кречета. Он тут же 
отвез его к царю и рассказал о чу¬ 
десной помощи, полученной им от 
святого мученика Трифона. Через 
некоторое время на том месте, где 
было явление святого, сокольник 
Трифон Патрикеев построил ча¬ 
совню, а затем и церковь во имя 
святого мученика Трифона. 

Мученику Трифону особо мо¬ 
лятся об исцелении от телесных 
недугов, в болезненном состоя¬ 
нии, в случаях порчи плодов, во 
время голода. 

Память мученику Трифону 
совершается 1/14 февраля. 

